Document ID: 32012D0059

РЕШЕНИЕ НА СЪВЕТА
от 24 януари 2012 година
за назначаване на трима членове в Европейския консултативен съвет за статистическо управление
(2012/59/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз,
като взе предвид Решение № 235/2008/ЕО на Европейския парламент и на Съвета от 11 март 2008 г. за създаване на Европейски консултативен съвет за статистическо управление (1), и по-специално член 3 от него,
като взе предвид становището на Европейската комисия,
като има предвид, че
(1)
На 16 март 2009 г. Съветът прие Решение 2009/250/ЕО (2) за назначаване на трима членове на Европейския консултативен съвет за статистическо управление (наричан по-нататък „Консултативният съвет“) за срок от три години, считано от 23 март 2009 г.
(2)
Следователно е необходимо да бъдат назначени трима нови членове, които да встъпят в длъжност след изтичането на мандата, започнал на 23 март 2009 г.
(3)
Съгласно член 3, параграф 2 от Решение № 235/2008/ЕО членовете на Консултативния съвет се подбират от средите на експерти, притежаващи изключително висока компетентност в областта на статистиката,
ПРИЕ НАСТОЯЩОТО РЕШЕНИЕ:
Член 1
За срок от три години, считано от 23 март 2012 г., за членове, представляващи Съвета в Европейския консултативен съвет за статистическо управление, се назначават:
г-н Günter KOPSCH,
г-жа Pilar MARTÍN-GUZMÁN,
г-н Edvard OUTRATA.
Член 2
Настоящото решение влиза в сила на третия ден след публикуването му в Официален вестник на Европейския съюз.
Съставено в Брюксел на 24 януари 2012 година.

Labels: 15
19